Държавен вестник, бр. 97, 2012 г., стр. 74

СТР.  74	
Д Ъ Р Ж А В Е Н  В Е С Т Н И К 	
БРОЙ  97
· Като слабост може да се отбележи, че на 
интернет страницата на МЗХ информацията за 
самото министерство и структурните му звена е 
оскъдна и не се актуализира редовно.
Взаимодействие с други институции
· Взаимодействието с другите институции се 
оценява като добро. Препоръчва се по-ефективна 
координация с МОСВ по отношение на поставяне 
на приоритетите за управление на хидромели­
оративния фонд и неговото въздействие върху 
околната среда, основно в земите по Натура 2000, 
местообитания и др.
Обобщение: Институционалният капацитет на 
МЗХ и в частност на дирекция „Хидромелиорации“ 
е на задоволително равнище. Силните страни на 
този капацитет са най-вече: висококвалифицира­
ният персонал със значителен професионален опит 
и мотивация; много добрата материално-техниче­
ска осигуреност и партньорското взаимодействие 
с другите държавни институции по повод изпъл­
нението на функциите в управлението на водите. 
Слабите страни и проблемите, които ограничават 
капацитета на дирекцията, са свързани преди всич­
ко със: недостатъчната количествена осигуреност 
с персонал и тенденцията към застаряване, които 
произтичат най-вече от ниското заплащане и лип­
сата на млади специалисти по хидромелиоративно 
и хидротехническо строителство; отсъствието на 
необходимите ведомствени нормативни документи 
за ефективно управление на хидромелиоративния 
фонд; необходимостта от разработването на спе­
циализиран компютърен софтуер за нуждите на 
дирекция „Хидромелиорации“ и от по-ефективна 
координация с МОСВ. 
6.2.11. Изпълнителна агенция по рибарство и 
аквакултури
Функции
Изпълнителната агенция по рибарство и аква­
култури (ИАРА) е юридическо лице на бюджетна 
издръжка със седалище гр. София и териториални 
звена – второстепенен разпоредител с бюджетни 
кредити към министъра на земеделието и храните. 
ИАРА осъществява дейностите, свързани с 
държавното и оперативното управление на сектор 
„Рибарство“ в рамките на Общата политика по 
рибарство на ЕС, държавния надзор, контрола 
върху риболовните дейности в рибностопански 
води, и е определена за Управляващ орган по 
отношение на средствата от Европейския фонд 
по рибарство на ЕС.
ИАРА осъществява функциите и задачите си в 
съответствие със Закона за рибарството и аквакул­
турите и други подзаконови нормативни документи. 
В съответствие със Закона за водите (чл. 60, 
ал. 4, т. 1) за издаване на разрешително за полз­
ване на повърхностен воден обект за аквакултури 
и свързаните с тях дейности ИАРА изготвя съгла­
сувателно становище относно зоните за стопански 
риболов и зоните за рибовъдство в големи язовири, 
когато язовирът не е зониран.
В рамките на дейностите по прилагане на 
Общата политика по рибарство на ЕС ИАРА 
изпълнява задачи, свързани с изпълнение на се­
демте политики на ОПР на ЕС, и в частност по 
отношение опазване на морската и водната околна 
среда, а именно: 
По Политика 3. Устойчиво развитие на аква­
културното производство 
– мерки за подобряване качеството на водата, 
използвана при отглеждането на аквакултури.
По Политика 6. Опазване на морската и водна 
околна среда
– превенция и контрол върху замърсяването в 
области на защитени морски територии по про­
дължение на бреговата ивица и рифовете, за които 
области са взети мерки за опазване на водната 
флора и фауна от риболовен интерес; 
– управление на отпадъчните води от производ­
ството и преработката на рибни продукти;
– географска карта за показване качеството 
на водите.
Инспекторите и специалистите по риболовен 
контрол проверяват разрешителните за стопански 
риболов, регистрацията на лицата, отглеждащи ак­
вакултури, билетите за любителски риболов; кон­
тролират производството, превозването и разсел­
ването на носители на генетичен материал; кон­
тролират спазването на режима на ползването на 
рибните ресурси; контролират риболовните уреди; 
контролират издадените ветеринарномедицински 
свидетелства; изземват и задържат вещите – пред­
мет на нарушение.
Контролът върху дейността на ИАРА се осъ­
ществява от Инспектората на Министерството 
на земеделието и храните (МЗХ). Дирекция 
„Вътрешен одит“ на МЗХ осъществява вътрешния 
одит в агенцията. 
БДЧР ще разработва, актуализира, контролира 
и отчита изпълнението на Морската стратегия с 
програма от мерки за постигане на добро състояние 
на морската околна среда, което ще има пряко 
отношение към работата на ИАРА.
Анализът на капацитета на институцията в 
контекста на нейните функции не е завършен, тъй 
като не бе получена необходимата информация. 
6.2.12. Министерство на икономиката, енергети­
ката и туризма
Законът за водите определя функциите на 
Министерството на икономиката, енергетиката 
и туризма във връзка с управлението на водните 
ресурси. Министърът на икономиката, енергети­
ката и туризма:
– осъществява държавната политика, свързана 
с дейностите по експлоатация, изграждане, рекон­
струкция и модернизация на хидроенергийните 
системи и обекти;
– контролира състоянието на водните обекти и 
водностопанските системи и съоръжения в рамките 
на своята компетентност;
– участва съвместно с другите компетентни 
министри в приемането на наредба за проучване, 
ползване и опазване на подземните води; наредба 
за емисионни норми за допустимото съдържание 
на вредни и опасни вещества в отпадъчните води, 
зауствани във водни обекти; наредба за условията и 
реда за осъществяване на техническата експлоата­
ция на язовирните стени и съоръженията към тях;
– предоставя информация на министъра на 
околната среда и водите за всички хидроенергийни 
обекти за съставяне на водностопанския кадастър.